Diari Oficial de la Generalitat Valenciana


Sumari del DOGV 7716, del 10-02-2016 (2016/377)

Notificació de la sentència dictada en el rotlle d'apel·lació número 360/2014.
------------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/377


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 360/2014. [2016/377]  
Dimana de l'incident concursal número 001328/2009, del Jutjat Mercantil número 1 de València.  
  
Román Rodríguez de Albaladejo, lletrat de l'Administració de Justícia de la Secció Novena de l'Audiència Provincial de València, mitjançant aquest edicte faig saber que en virtut del que s'ha disposat en la resolució del dia d'avui, dictada en el rotlle d'apel·lació número 000360/2014, que prové de l'incident concursal número 001328/2009, seguit davant del Jutjat Mercantil número 1 de València, he disposat notificar, a l'apel·lat incomparegut en aquesta alçada que es dirà al final, la resolució dictada en el rotlle esmentat que té l'encapçalament i la part dispositiva que són com segueix:  
  
«Encapçalament  
La Secció Novena de la Audiència Provincial de València, sent-ne ponent la magistrada Purificación Martorell Zulueta, ha vist aquest rotlle d'apel·lació número 000360/2014, que prové de les actuacions de l'incident concursal número 001328/2009, promogudes davant del Jutjat Mercantil número 1 de València, entre les parts; d'una part, com a apel·lant, Ribalge, SL, i l'Ajuntament de Riba-roja de Túria, representats pels procuradors dels tribunals Alberto Pérez Gozálvez i Enrique Miñana Sendra i assistits dels lletrats Salvador García Torregrosa i Álvaro Aleixandre Ortí, i d'una altra part, com a apel·lats, Banco Santander, Rafael Policarpo Andrés, Assumpta Policarpo Andrés, Gema Policarpo Andrés, representats pels procuradors dels tribunals María Isabel Domingo Boluda, María Ángeles Rodilla Sala, José Antonio Navas González i Javier Roldán García i assistits dels lletrats Josep Gallel Boix, José Pascual Fernández Gimeno i Manuel Calve Pérez, no compareguts en aquesta alçada Habitat Natra, SA, i Nou Temple Promociones, en virtut del recurs d'apel·lació interposat per Ribalge, SL, i l'Ajuntament de Riba-roja de Túria.  
Part dispositiva  
Estimem parcialment els recursos d'apel·lació respectivament formulats per la representació de l'Ajuntament de Riba-roja de Túria i de l'entitat Ribalge, SL. En conseqüència d'això, es modifica l'apartat 3 de la part dispositiva de la sentència objecte d'apel·lació, de manera que condemnem l'Ajuntament de Riba-roja de Túria a pagar als demandants la quantitat de seixanta-tres mil cinquanta-un euros amb vuitanta-nou cèntims (63.051,89 ?) i a l'entitat Ribalge, SL, a pagar la quantitat de tres-cents cinquanta-set mil dos-cents noranta-quatre euros amb sis cèntims (357.294,06 ?), i confirmem la resolució apel·lada en tots els altres pronunciaments.  
Respecte de les costes de l'apel·lació, cada una de les parts suportarà les causades en la seua instància i les comunes a mitges.  
Procediu a la restitució de l'import del dipòsit constituït per a interposar l'apel·lació.  
Notifiqueu aquesta resolució a les parts i, de conformitat amb el que estableix l'article 207.4 de la Llei d'Enjudiciament Civil, feu-los saber que una vegada hagen transcorregut els terminis establits per a interposar recurs sense haver-se impugnat, esdevindrà ferma, sense necessitat d'una declaració ulterior, i torneu les actuacions originals, juntament amb un certificat literal d'aquesta resolució i l'ofici oportú, al jutjat d'on procedisquen.  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»  
  
I perquè el que s'ha disposat es complisca i valga de notificació a l'apel·lat que no ha comparegut en aquesta alçada, Proyectos y Contratas Valencianas, SL, aquesta resolució, perquè es publique en el Diari Oficial de la Comunitat Valenciana, l'expedisc en aquest edicte.  
  
València, 20 de gener de 2016.- El lletrat de l'Administració de Justícia: Román Rodríguez de Albaladejo.